PARLAMENTUL ROMÂNIEI



	Comisia pentru agricultură, silvicultură, industrie alimentară şi servicii  specifice
	                               Bucureşti, 07 .06.2010
                               Nr. 24/466


Către,

Comisia pentru administraţie publică, 

amenajarea teritoriului şi echilibru ecologic
AVIZ

asupra proiectului de Lege privind siguranţa digurilor

În conformitate cu prevederile art.95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere şi avizare cu proiectul de Lege privind siguranţa digurilor transmis cu adresa nr. PL.x 310 din 12 mai 2010  şi înregistrat sub nr.24/356/13.05.2010.


Potrivit prevederilor art.75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.


Consiliul Legislativ, cu avizul nr.1575/30.12.2009, a avizat favorabil proiectul de lege sus menţionat.
Guvernul, prin punctul de vedere nr.930/12.04.2010 susţine proiectul de lege supus dezbaterii. 

Potrivit prevederilor art.61 din Regulamentul Camerei Deputaţilor, republicat, Comisia a dezbătut proiectul de Lege privind siguranţa digurilor, în şedinţa din  3 iunie 2010. 

Faţă de cele de mai sus, membrii comisiei au hotărât în unanimitate avizarea favorabilă a proiectului de lege sus menţionat.
În raport cu obiectul şi conţinutul său, proiectul de lege face parte din categoria legilor ordinare.

          PREŞEDINTE, 


                                  SECRETAR,

              Prof. univ. dr. Valeriu TABĂRĂ

                    Vasile MOCANU
Expert, Gheorghe Adrian GOŢA      

